સુરેન્દ્રનગર જિલ્લાના સાંગોઇમાં રહેતો રણછોડ ઉર્ફે તકુ મેરાભાઇ શેખ થોડા સમય પહેલા ગેરકાયદેસર હથિયાર બનાવવાના કારખાના સાથે ઝડપાયો હતો. જેમાં તેની પાસેથી ખરીદ કરેલા શખ્સોના એક પછી એક નામ ખૂલતા સાયલા પોલીસ મથકમાં અનેક ગુના નોંધાયા હતા. આ બનાવમાં જેલ હવાલે થયેલા રણછોડ આઠ માસ પહેલા પેરોલ પર છૂટ્યા બાદ ફરાર થઇ ગયો હતો. ત્યારબાદ નોંધાયેલા છ ગુનામાં તેઓ વોન્ટેડ હતા. આ દરમિયાન આ શખ્સ સાંગોઇ ગામના પાટીયા પાસે આવેલ મેલડી માતાજીના મંદિર નજીક હોવાની બાતમી એસઓજીના દાદુભાઇને મળી હતી. આથી પોલીસ ટીમે વોચ રાખી રણછોડને ઝડપી તેની પાસેથી સીંગલ બેરલની મજરલોડ બંદૂક રૂપિયા પણ જપ્ત કરી હતી.